Publication: Magyar Közlöny
Issue: MK-2002-36 (Year: 2002, Number: 36)
Era: 1990-2004
Section: szóló 1995. évi LVII. törvény (a továbbiakban: Vt.) 6. §
Paragraph Index: 234

20. §-a és a Vt. 6. §-a is kinyilvánítja a víziközmûvek korlátozottan forgalomképes törzsvagyoni jellegét, tehát azok ex lege tartoznak az önkormányzat törzsvagyoni körébe. Az önkormányzatok a törvényben meghatározott e törzsvagyoni kört nem szûkíthetik. Az Ötv. 79. § (2) bekezdés b) pontjának második mondata szerint a törzsvagyon korlátozottan forgalomképes tárgyairól törvény, vagy helyi önkormányzat rendeletében meghatározott feltételek szerint lehet rendelkezni. Az Ötv. e rendelkezése nem az önkormányzati törzsvagyon korlátozottan forgalomképes vagyontárgyai körének megállapítására, hanem e vagyontárgyakkal való rendelkezés feltételeinek meghatározására ad felhatalmazást. Az Ötv. e felhatalmazása alapján az e vagyontárgyakkal való rendelkezés feltételeit elsõdlegesen törvény állapíthatja meg, önkormányzati rendelet e tárgykörben csak törvény keretei között rendelkezhet. A Vt. 9. § (1) bekezdése meghatározza az önkormányzat törzsvagyonába tartozó víziközmûvek mûködtetésének formáit. E rendelkezés szerint az önkormányzat e törzsvagyon mûködtetésére: saját többségi részesedésével mûködõ gazdálkodó szervezetet hozhat létre, vagy költségvetési, illetõleg önkormányzati intézményt alapíthat, vagy a mûködtetés idõleges jogát koncessziós szerzõdésben a pályázat nyertesének engedheti át. A 10. § (1) bekezdése alapján az önkormányzati törzsvagyonban lévõ közcélú vízilétesítmény létesítését végzõ gazdálkodó szervezetnek a létesítmény közmûvagyonát a képviselõ-testület adja használatba. A Vt. 9. §-a és 10. §-a tehát meghatározza a víziközmûvek mûködtetésének formáit, az e vagyontárgyakkal való rendelkezés feltételeit. Az önkormányzat e vagyontárgyakat csak a Vt.-ben meghatározott formákban mûködtetheti, tehát a mûködtetés konkrét formáját határozhatja meg. A Vt. alapján az önkormányzat e vagyontárgyak mûködtetésének csak idõleges jogát engedheti át koncessziós szerzõdésben és adhatja használatba gazdálkodó szervezet részére. Az Ör. 2. §-a a víziközmû törzsvagyon körébe tartozó megjelölt vagyontárgyait gazdálkodó szervezet rendelkezésére bocsátotta, ezáltal azokat véglegesen kivonta az önkormányzat törzsvagyona körébõl.

Source: https://magyarkozlony.hu/hivatalos-lapok/3599609708122601dd84b21977d0d1c50a9da53a/dokumentumok/f8ff3cb30056f3d93b7ff16d8b94069576871101/letoltes